## Odluka o usvajanju programa Hrvatske agencije za malo gospodarstvo za odobravanje jamstava

### NN 182/2004 (22.12.2004.), Odluka o usvajanju programa Hrvatske agencije za malo gospodarstvo za odobravanje jamstava

# VLADA REPUBLIKE HRVATSKE

3145

Na teme­lju
članka 30. stavka 2. Zakona o Vladi Republike Hrvatske (»Narodne novine«, br.
101/98, 15/2000, 117/2001, 199/2003 i 30/2004), Vlada Republike Hrvatske je na
sjednici održanoj 27. listopada 2004. godine donijela

## ODLUKU

### O USVAJANJU PROGRAMA HRVATSKE AGENCIJE ZA MALO GOSPODARSTVO ZA ODOBRAVANJE JAMSTAVA

I.

Usvajaju
se Programi Hrvatske agencije za malo gospodarstvo za odobrava­nje jamstava:

– »Novi
poduzetnik«

–
»Područja posebnoga državnog interesa«

– »Rast
i razvoj«

– »Po­ljoprivreda«

–
»Obrtni kapital«.

II.

Zbog
neprimjene, ukidaju se programi Hrvatske agencije za malo gospodarstvo za
odobrava­nje jamstava, usvojeni 2001. godine i objav­ljeni u »Narodnim
novinama« broj 85, od 2. listopada 2001. godine:

–
Program za područja posebne državne skrbi

–
Program »Obrtni kapital«

–
Program »Start«

–
Program »Razvitak 2001«.

III.

Obvezuje
se Hrvatska agencija za malo gospodarstvo da pripremi sve potrebne provedbene
akte, u roku od 30 dana od dana usvaja­nja programa iz točke I. ove Odluke.

IV.

Danom
donoše­nja provedbenih akata od strane Upravnog odbora Hrvatske agencije za
malo gospodarstvo, ukidaju se svi raniji jamstveni programi Hrvatske agencije
za malo gospodarstvo:

–
»Program Hrvatske agencije za malo gospodarstvo za unapređiva­nje malih
poduzetnika«

–
Program Hrvatske agencije za malo gospodarstvo »Start«

–
Program Hrvatske agencije za malo gospodarstvo »Razvitak«

–
»Program Hrvatske agencije za malo gospodarstvo za trajna obrtna sredstva«

–
»Program Hrvatske agencije za malo gospodarstvo za potica­nje gospodarskih
aktivnosti na područjima od posebnog interesa Republike Hrvatske«.

V.

Zahtjevi
za jamstva zaprim­ljeni do dana usvaja­nja provedbenih akata, obradit će se po
uvjetima iz programa koji su bili na snazi u trenutku ­njihova zaprima­nja.

VI.

Ova
Odluka stupa na snagu danom donoše­nja.

Klasa:
311-01/04-02/08
Urbroj: 5030120-04-1
Zagreb, 27. listopada 2004.

Predsjednik
**dr. sc.** **Ivo Sanader**, v. r.

## GARANCIJSKI PROGRAM

## »NOVI PODUZETNIK«

1.
CILJ PROGRAMA

Cilj
Programa je poticanje osnivanja i započinjanja poslovanja, te proširenje poslovanja
trgovačkih društava i drugih pravnih osoba, obrtnika koji samostalno i trajno
obavljaju gospodarsku djelatnost, zadruga i drugih fizičkih osoba koje
ostvaruju do­hodak od obavljanja samostalnih djelatnosti – slobodnih zanimanja,
sukladno važećim propisima, (u daljnjem tekstu: poduzetnici).

Hrvatska
agencija za malo gospodarstvo (u daljnjem tekstu HAMAG) u okviru ovog Programa
daje

garancije
za kredite koje su banke i druge pravne osobe (u daljnjem tekstu »kreditori«)
odobrili poduzetnicima.

2.
PRAVO NA ZAHTJEV

Pravo
na zahtjev imaju poduzetnici početnici koji:

1. koji
imaju sjedište, odnosno prebivalište u Republici Hrvat­skoj,

2. čije
je stanje zadnje godišnje bilance u vrijednosti do 30.000.000 kuna, ako su
obveznici poreza na dobit, odnosno imaju dugotrajnu imovinu ako su obveznici
poreza na dohodak,

3. koji
ostvaruju godišnji prihod do 60.000.000 kuna,

4. koji
u posljednjih dvanaest mjeseci imaju u prosjeku najviše do 250 uposlenih,

5. koji
posluju do 24 mjeseca do dana podnošenja zahtjeva za garanciju, odnosno
poduzetnik koji još nije registrirao trgovačko društvo, obrt ili neki drugi
oblik poduzetničke djelatnosti, uz uvjet da do trenutka davanja garancije
dostavi dokaz o registraciji.

6. koji
nisu iskazali gubitak u poslovanju u zadnjoj poslovnoj godini prema bilanci per
31.12.

7. čiji
žiroračun nije neprekidno blokiran više od 30 dana (iznimno do 60 dana) u
posljednjih 6 mjeseci

8. koji
nemaju nepodmirenih obveza prema državi

9. koji
imaju u cijelosti zatvorenu financijsku konstrukciju investicije.

3.
VRSTE INVESTICIJA ZA KOJE SE MOŽE DOBITI GARANCIJA

Garancija
se može dobiti za gospodarske investicije koje se financiraju iz kredita koje
su odobrili kreditori za nabavu osnovnih i trajnih obrtnih sredstava, s time da
udio trajnih obrtnih sred­stava ne može biti veći od 50% iznosa kredita.

Neće se
podržavati projekti za kupovinu udjela u poduzeću, investicije u ugostiteljske
djelatnosti koje pružaju isključivo ili pretežno usluge točenja alkoholnih pića
i investicije u sredstva javnog priopćavanja.

U ovom
Programu poseban prioritet imaju projekti koji osiguravaju višu razinu
zapošljavanja.

4.
OPĆI UVJETI GARANCIJE

HAMAG u
sklopu ovoga programa može dati garanciju za kredite u iznosu do 1.500.000 kuna
u visini do 80% dokumentiranih nenaplaćenih potraživanja po glavnici kredita.

Najviša
kamatna stopa za kredite može biti do 7% godišnje. Uprava HAMAG-a je ovlaštena
da, ovisno o uvjetima na tržištu kapitala, određuje najvišu kamatnu stopu za
kredite za koje se može dati garancija. Rok garancije ovisi o ugovorenim
rokovima otplate kredita, a najduže do 60 dana od dospjeća posljednje rate
kredita.

Po ovom
Programu HAMAG ne naplaćuje naknadu.

5.
ZAHTJEV ZA DOBIVANJE GARANCIJE

Zahtjev
za dobivanje garancije HAMAG-a podnosi se na posebnom obrascu koji se može
dobiti kod kreditora. Obrazac mora biti u cijelosti i točno ispunjen i ovjeren
od strane poduzetnika i kreditora, i dostavljen HAMAG-u isključivo putem
kreditora.

Banka, odnosno drugi kreditor zahtjevu treba priložiti
po jedan primjerak (presliku) sljedećih dokumenata:

1. Potvrde o pravnom statusu:

• za obrtnike: obrtnica ili preslika Rješenja o
osnivanju obrta s upisanom djelatnosti odnosno izdvojenih pogona, Matični
karton potpisa u banci za sve žiroračune (ne starije od 30 dana)

• za trgovačka društva: rješenje o upisu u sudski
registar i sve naknadne izmjene u registraciji, obavijest o razvrstavanju po
granama djelatnosti Državnog zavoda za statistiku. Kod više osnivača obvezno je
dostaviti društveni ugovor. Matični karton potpisa u banci za sve žiroračune
(ne starije od 30 dana)

• za
ostale oblike poduzetništva: dokumentacija koja je zakonom propisana za
obavljanje određene poduzetničke djelatnosti (ne starije od 30 dana)

2. Životopis
poduzetnika i nositelja projekta

3.
Poslovni plan za kredite do visine od 200.000 kuna: investicijski program za
kredite preko 200.000 kuna Poslovni plan odnosno investicijska studija treba
biti izrađena u skladu s propisanom metodologijom Ekonomskog instituta o izradi
investicijskih studija.

4. Odluka o odobrenju kredita i Mišljenje kreditora o
pro­cjeni podnesenog kreditnog zahtjeva Izvješće o podnesenom kreditnom
zahtjevu i obrazloženje ključnih čimbenika koji su bili temelj prijedloga
odluke za odobravanje kredita.

5. Predočenje bilance, računa dobitka i gubitka i
bruto bilance za najmanje dvije godine koje prethode godini u kojoj se traži
garancija. Za obrtnike \_ porezna prijava s rekapitulacijom ostvarenih primitaka
i izdataka i popisom dugotrajne imovine obrta; za ostale poduzetnike:
dokumentacija o poslovanju koja je propisana, a sve za najmanje dvije godine
koje prethode godini u kojoj se traži garancija

6. Potvrda nadležne Porezne uprave o nepostojanju
duga prema državi

7. BON-1 i Bon-2, ne stariji od 30 dana od dana
podnošenja zahtjeva za garanciju.

8. Specifikaciju ulaganja s predračunima odnosno
ponudama za nabavu osnovnih i obrtnih sredstava. Kod građevinskih ulaganja
potrebno je priložiti presliku građevinske dozvole, ako je zakonom predviđena,
te troškovnik radova izrađen od ovlaštene osobe

9. Dokumentacija o izvorima financiranja investicije

HAMAG je obvezan obraditi zahtjev u roku 7 dana po
primitku kompletno zaprimljene dokumentacije.

U posebnim kreditnim linijama Uprava HAMAG-a je
ovlaštena smanjiti opseg tražene dokumentacije koja se dostavlja u HAMAG, a
koja će se nalaziti kod kreditora.

Zahtjev podnosi osoba koja je ovlaštena za
zastupanje.

U slučaju dostave nevjerodostojne dokumentacije,
garancija se neće odobriti.

Ne postoji pravna osnova prema kojoj bi se nekome
morala odobriti garancija.

6.
INSTRUMENTI OSIGURANJA POVRATA KREDITA

Za
davanje garancije HAMAG ne uvjetuje instrumente osiguranja povrata kredita.

Kreditori
uzimaju od poduzetnika instrumente osiguranja povrata u skladu sa svojom
poslovnom politikom.

7.
NAČIN KORIŠTENJA KREDITA

Sredstva
kredita moraju se izravno doznačiti dobavljačima u skladu s predračunima i
fakturama za robu i usluge iz kreditnog zahtjeva. Kreditor može dio kredita za
obrtna sredstva, a najviše do 20 % iznosa kredita, sukladno poslovnom planu
odnosno investicijskoj studiji, doznačiti na žiro-račun korisnika
kredita-poduzetnika.

Veća
gotovinska isplata moguća je uz pismeni pristanak HAMAG-a.

8.
KONTROLA

Kreditor
je obvezan kontrolirati namjensko korištenje kredita i o tome dostaviti
dokumentaciju (računi, otpremnice, uvozna carinska deklaracija, ugovori, izvodi
o izvršenim plaćanjima) u roku od 30 dana od iskorištenja kredita odnosno
završetka investicijskog projekta.

HAMAG je obvezan da u roku od 60 dana od dostave
dokumentacije izvrši namjensku kontrolu korištenja kredita, te da u roku od 15
dana dostavi kreditoru očitovanje o namjenskom korištenju kredita.

U slučaju nenamjenskog korištenja kredita HAMAG ima
pravo opozvati garanciju odnosno umanjiti opseg dane garancije (smanjenje
postotka dane garancije), razmjerno postotku nerealiziranog dijela investicijskog
projekta. HAMAG će uvažiti nerealizirani dio investicijskog projekta ukoliko za
to postoji posebno opravdanje, ili je na vrijeme podnesen zahtjev za izmjenu u
strukturi investicije. Ova odluka donosi se u roku od 15 dana od izvršene
namjenske kontrole korištenja kredita.

Kreditor je obvezan dostavljati izvješće o stanju
obveza po kreditu na dan 30. 6. i 31. 12. u roku od 30 dana.

HAMAG ima pravo uvida u svu dokumentaciju kreditora,
koja se odnosi na kredit, kao i uvid u poslovnu dokumentaciju poduzetnika u
njihovim poslovnim prostorijama. Poduzetnik je obvezan HAMAG-u dostavljati
godišnja financijska izvješća, nakon njihove izrade prema zakonskim rokovima,
za cjelokupno vrijeme trajanja garancije. Poduzetnik je također obvezan o važnim
izvanrednim događajima koji utječu na njegovo poslovanje odmah obavijestiti
HAMAG.

9.
PLAĆANJE PO GARANCIJI

U
slučaju neplaćanja obveza po kreditu od strane poduzetnika kreditor podnosi
zahtjev za plaćanje po garanciji uz sljedeću dokumentaciju:

•
obavijest o otkazu kredita poduzetniku

•
dokumentacija o aktiviranju instrumenata osiguranja povrata kredita

• dokumentaciju o visini nepodmirene obveze
poduzetnika na dan otkaza kredita (knjigovodstvene kartice kredita s prometom i
stanjem, obračun kamata (kamatni list), otplatni plan ažuriran sa ugovorenim
promjenama u toku otplate kredita (va­žeći u momentu otkaza kredita), ovjereni
izvod iz Odluke o kamatama

Iznos obveze HAMAG-a utvrđuje se kao iznos
nepodmirenih obveza po glavnici i odobrenog postotka garancije. Odluka o
isplati garancije donosi se u roku od 30 dana od kompletiranja dokumentacije,
ali ne kasnije od 90 dana od zaprimanja zahtjeva za plaćanje po garanciji.

Isplata
po garanciji vrši se jednokratno u roku do 30 dana od datuma odluke o isplati
garancije.

10.
ZAVRŠNE ODREDBE

Odnosi
HAMAG-a s poduzetnikom i kreditorom definiraju se zajedničkim Ugovorom, kojim
se reguliraju međusobna prava i obveze u postupku davanja, korištenja i isplate
po garanciji.

Provedbene
akte i tumačenje pojedinih točaka ovog Programa daje Uprava HAMAG-a.

Ovaj
tekst Programa objavljuje se u »Narodnim novinama«.

Rok
trajanja programa je pet godina od objave u »Narodnim novinama«, a po potrebi
se može produžiti.

Klasa:
403-07/04-2/04
Urbroj: 567-20/10-04-02
Zagreb, 18. listopada 2004.

Predsjednik
Upravnog odbora HAMAG-a
**Branko** **Vukeli****ć,** v. r.,
ministar gospodarstva, rada i poduzetništva

\* \* \*

## GARANCIJSKI PROGRAM

## »PODRUČJA POSEBNOGA DRŽAVNOG INTERESA«

1.
CILJ PROGRAMA

Cilj
programa je poticanje poduzetništva na područjima od posebnog državnog interesa
i razvoj poduzetništva razvojačenih branitelja. Poduzetnici u smislu ovog
Programa su: trgovačka društva i druge pravne osobe, obrtnici koji samostalno i
trajno obavljaju gospodarsku djelatnost, zadruge i druge fizičke osobe koje
ostvaruju dohodak od obavljanja samostalnih djelatnosti – slobodnih zanimanja,
te poljoprivrede i šumarstva, sukladno važećim propisima, poljoprivredna
gospodarstva (u daljnjem tekstu: poduzetnici), koji obavljaju djelatnost na
područjima posebnog državnog interesa odnosno koji će je obavljati na
područjima posebnog državnog interesa, te poduzetnička djelatnost branitelja na
cjelokupnom području Republike Hrvatske.

Pod područjima posebnog državnog interesa smatraju se
područja koja su određena Zakonom o područjima posebne državne skrbi, Zakona o
otocima, Zakona o brdsko-planinskom području, te ostalim propisima o područjima
od posebnog interesa RH i razvojačeni branitelji na cjelokupnom području
Republike Hrvatske.

Hrvatska agencija za malo gospodarstvo (u daljnjem
tekstu HAMAG) u okviru ovog Programa daje garancije za kredite koje su banke i
druge pravne osobe (u daljnjem tekstu »kreditori«) odobrili poduzetnicima.

2.
PRAVO NA ZAHTJEV

U
okviru ovog Programa poduzetnici mogu biti:

•
poduzetnici – početnici

• poduzetnici koji već obavljaju djelatnost

Pravo podnošenja zahtjeva za dobivanje garancije i
potpore imaju poduzetnici:

a) koji imaju sjedište, odnosno prebivalište u
Republici Hrvatskoj,

b) koji svoju djelatnost ili dio djelatnosti
obavljaju na području posebnog državnog interesa,

c) razvojačeni branitelji koji će obavljati
poduzetničku dje­latnost

d) koji imaju u cijelosti zatvorenu financijsku
konstrukciju investicije

a za poduzetnike koji već posluju, uz navedene,
moraju biti ispunjeni i sljedeći uvjeti:

e) čiji
je stanje zadnje godišnje bilance u vrijednosti do 30.000.000 kuna, ako su
obveznici poreza na dobit, odnosno imaju dugotrajnu imovinu ako su obveznici
poreza na dohodak,

f) čiji
prihodi u dvanaest mjeseci prije sastavljanja zadnje bilance ne prelaze iznos
60.000.000 kuna,

g) koji
u posljednjih dvanaest mjeseci imaju u prosjeku najviše do 250 uposlenih,

h) koji
uspješno posluju prema prikazu iz zadnje bilance

i) čiji
koeficijent zaduženosti ne prelazi 95%.

j) čije
ukupne obveze po kreditu u prvoj godini otplate ne prelaze 35% ukupnih prihoda
iz prethodne godine.

3.
VRSTE INVESTICIJA ZA KOJE SE MOŽE DOBITI GARANCIJA

Garancija
se može dobiti za gospodarske investicije koje se financiraju iz kredita koje
su odobrili kreditori za nabavu osnovnih i trajnih obrtnih sredstava, s time da
udio trajnih obrtnih sred­stava ne može biti veći od 40% iznosa kredita.

Pravo za dobivanje garancije nemaju investicije
usmjerene u:

• kupnju udjela u trgovačkim društvima,

• investicije u ugostiteljske djelatnosti koje pružaju
isklju­čivo ili pretežno usluge točenja alkoholnih pića,

• investicije u sredstva javnog priopćavanja.

U ovom Programu poseban prioritet imaju proizvodni
projekti i projekti koji osiguravaju višu razinu zapošljavanja.

4.
OPĆI UVJETI GARANCIJE

HAMAG u
sklopu ovoga programa može dati garanciju za kredite u iznosu do 2.000.000 kuna
u visini do 70% dokumentiranih nenaplaćenih potraživanja po glavnici kredita.

Najviša
kamatna stopa za kredite može biti do 8% godišnje. Uprava HAMAG-a je ovlaštena
da, ovisno o uvjetima na tržištu kapitala, određuje najvišu kamatnu stopu za
kredite za koje se može dati garancija. Rok garancije ovisi o ugovorenim
rokovima otplate kredita, a najduže do 60 dana od dospijeća posljednje rate
kredita.

Po ovom
Programu HAMAG ne naplaćuje naknadu.

5.
ZAHTJEV ZA DOBIVANJE GARANCIJE

Zahtjev
za dobivanje garancije HAMAG-a podnosi se na posebnom obrascu koji se nalazi
kod kreditora. Obrazac mora biti u potpunosti i točno ispunjen i ovjeren od
strane poduzetnika i kreditora i dostavljen HAMAG-u isključivo putem kreditora
koji dodjeljuje kredit.

Banka, odnosno drugi kreditor zahtjevu treba priložiti
po jedan primjerak (presliku) sljedećih dokumenata:

1. Potvrde o pravnom statusu:

• za poljoprivredna gospodarstva: preslika osobne
iskaznice, rješenje o upisu u registar poljoprivrednih gospodarstava

• za obrtnike: preslika Rješenja o osnivanju obrta s
upisanom djelatnosti odnosno izdvojenih pogona/obrtnica, preslika matič­nog
kartona potpisa u banci za sve žiroračune (ne starije od 30 dana)

• za trgovačka društva: rješenje o upisu u sudski
registar i sve naknadne izmjene u registraciji, obavijest o razvrstavanju po
granama djelatnosti Državnog zavoda za statistiku. Kod više osnivača obvezno je
dostaviti Ugovor o osnivanju. Preslika matičnog kartona potpisa u banci za sve žiroračune
(ne starije od 30 dana)

• za ostale oblike poduzetništva: dokumentacija koja
je zakonom propisana za obavljanje određene poduzetničke djelatnosti.

2. Životopis poduzetnika i
nositelja projekta

Za razvojačene branitelje
potvrda MORH o statusu branitelja

3. Potvrda nadležne Porezne
uprave o nepostojanju duga prema državi

4. Dokumentacija o izvorima
financiranja investicije

5. Poslovni plan za kredite
do visine od 200.000 kuna: investicijski program za kredite preko 200.000 kuna.
Poslovni plan odnosno investicijska studija treba biti izrađena u skladu s
propisanom metodologijom Ekonomskog instituta o izradi investicijskih studija.

6. Odluka o odobrenju kredita
i Mišljenje kreditora o pro­cjeni podnesenog kreditnog zahtjeva

Izvješće o podnesenom
kreditnom zahtjevu i obrazloženje ključnih čimbenika koji su bili temelj
prijedloga odluke za odobravanje kredita.

7. Specifikaciju ulaganja s
predračunima za nabavu osnovnih i obrtnih sredstava.

Kod građevinskih ulaganja
potrebno je priložiti presliku građevinske dozvole, ako je zakonom predviđena,
te troškovnik radova izrađen od ovlaštene osobe.

Za poduzetnike koji već
posluju (osim za poljoprivredna gospodarstva) potrebno je dostaviti i sljedeću
dokumentaciju:

8) Predočenje bilance, računa
dobitka i gubitka i bruto bilance za najmanje jednu godinu i tekuću godinu u
kojoj se traži garancija (ovjerena od nadležnih osoba korisnika kredita).

Za obrtnike – porezna prijava
s rekapitulacijom ostvarenih prihoda i izdataka i popisom dugotrajne imovine
obrta za najmanje jednu godinu i tekuću godinu (ovjerena od nadležnih osoba
korisnika kredita).

Za ostale poduzetnike:
dokumentacija o poslovanju koja je propisana za najmanje jednu godinu i tekuću
godinu (ovjerena od nadležnih osoba korisnika kredita).

9) Bon-1 i Bon-2, ne stariji
od 30 dana od dana podnošenja zahtjeva za garanciju.

HAMAG je obvezan obraditi
zahtjev u roku 7 dana po primitku kompletno zaprimljene dokumentacije.

U posebnim kreditnim linijama
Uprava HAMAG-a je ovla­štena smanjiti opseg tražene dokumentacije koja se
dostavlja u HAMAG, a koja će se nalaziti kod kreditora.

Zahtjev podnosi osoba koja je
ovlaštena za zastupanje.

U slučaju dostave
nevjerodostojne dokumentacije, garancija se neće odobriti.

Ne postoji pravna osnova
prema kojoj bi se nekome morala odobriti garancija.

6.
INSTRUMENTI OSIGURANJA POVRATA KREDITA

Za
davanje garancije HAMAG ne uvjetuje instrumente osiguranja povrata kredita.

Kreditori
uzimaju od poduzetnika instrumente osiguranja povrata u skladu sa svojom
poslovnom politikom.

7.
NAČIN KORIŠTENJA KREDITA

Sredstva
kredita moraju se izravno doznačiti dobavljačima u skladu s predračunima i
fakturama za robu i usluge iz kreditnog zahtjeva. Kreditor može dio kredita za
obrtna sredstva, a najviše do 20 % iznosa kredita, sukladno poslovnom planu
odnosno investicijskoj studiji, doznačiti na žiro-račun korisnika
kredita-poduzetnika.

Veća
gotovinska isplata moguća je uz pismeni pristanak HAMAG-a.

8.
KONTROLA

Kreditor
je obvezan kontrolirati namjensko korištenje kredita i o tome dostaviti
dokumentaciju (računi, otpremnice, uvozna carinska deklaracija, ugovori, izvodi
o izvršenim plaćanjima) u roku od 30 dana od iskorištenja kredita odnosno
završetka investicijskog projekta.

HAMAG
je obvezan da u roku od 60 dana od dostave dokumentacije izvrši namjensku
kontrolu korištenja kredita, te da u roku od 15 dana dostavi kreditoru
očitovanje o namjenskom korištenju kredita.

U
slučaju nenamjenskog korištenja kredita HAMAG ima pravo opozvati garanciju
odnosno umanjiti opseg dane garancije (smanjenje postotka dane garancije),
razmjerno postotku nerealiziranog dijela investicijskog projekta. HAMAG će uvažiti
nerealizirani dio investicijskog projekta ukoliko za to postoji posebno
opravdanje, ili je na vrijeme podnesen zahtjev za izmjenu u strukturi
investicije. Ova odluka donosi se u roku od 15 dana od izvršene namjenske kontrole
korištenja kredita.

Kreditor
je obvezan dostavljati izvješće o stanju obveza po kreditu na dan 30. 6. i 31.
12. u roku od 30 dana.

HAMAG
ima pravo uvida u svu dokumentaciju kreditora, koja se odnosi na kredit, kao i
uvid u poslovnu dokumentaciju poduzetnika u njihovim poslovnim prostorijama.
Poduzetnik je obvezan HAMAG-u dostavljati godišnja financijska izvješća, nakon
njihove izrade prema zakonskim rokovima, za cjelokupno vrijeme trajanja
garancije. Poduzetnik je također obvezan o važnim izvanrednim događajima koji
utječu na njegovo poslovanje odmah obavijestiti HAMAG.

9.
PLAĆANJE PO GARANCIJI

U
slučaju neplaćanja obveza po kreditu od strane poduzetnika kreditor podnosi
zahtjev za plaćanje po garanciji uz sljedeću dokumentaciju:

•
obavijest o otkazu kredita poduzetniku

•
dokumentacija o aktiviranju instrumenata osiguranja povrata kredita

•
dokumentaciju o visini nepodmirene obveze poduzetnika na dan otkaza kredita
(knjigovodstvene kartice kredita s prometom i stanjem, obračun kamata (kamatni
list), otplatni plan ažuriran sa ugovorenim promjenama u toku otplate kredita
(va­žeći u momentu otkaza kredita), ovjereni izvod iz Odluke o kamatama.

Iznos obveze HAMAG-a utvrđuje se kao iznos
nepodmirenih obveza po glavnici i odobrenog postotka garancije. Odluka o
isplati garancije donosi se u roku od 30 dana od kompletiranja dokumentacije,
ali ne kasnije od 90 dana od zaprimanja zahtjeva za plaćanje po garanciji.

Isplata
po garanciji vrši se jednokratno u roku do 30 dana od datuma odluke o isplati
garancije.

10.
ZAVRŠNE ODREDBE

Odnosi
HAMAG-a s poduzetnikom i kreditorom definiraju se zajedničkim Ugovorom, kojim
se reguliraju međusobna prava i obveze u postupku davanja, korištenja i isplate
po garanciji.

Provedbene
akte i tumačenje pojedinih točaka ovog Programa daje Uprava HAMAG-a.

Ovaj
tekst Programa objavljuje se u »Narodnim novinama«.

Rok trajanja programa je pet godina od objave u
»Narodnim novinama«, a po potrebi se može produžiti.

Klasa: 403-07/04-2/02
Urbroj: 567-20/10-04/02
Zagreb, 18. listopada 2004.

Predsjednik
Upravnog odbora HAMAG-a
**Branko** **Vukeli****ć,** v. r.,
ministar gospodarstva, rada i poduzetništva

\* \* \*

## GARANCIJSKI PROGRAM

## »RAST I RAZVOJ«

1.
CILJ PROGRAMA

Cilj
programa je pomaganje razvoja uspješnih poduzetnika – trgovačkih društava i
drugih pravnih osoba, obrtnika koji samostalno i trajno obavljaju gospodarsku
djelatnost, zadruga i drugih fizičkih osoba koje ostvaruju dohodak od
obavljanja samostalnih djelatnosti – slobodnih zanimanja, sukladno važećim
propisima, (u daljnjem tekstu: poduzetnici), koji su u fazi rasta i razvoja.

Hrvatska agencija za malo gospodarstvo (u daljnjem
tekstu HAMAG) u okviru ovog Programa daje garancije za kredite koje su banke i
druge pravne osobe (u daljnjem tekstu: kreditori) odobrile poduzetnicima.

2.
PRAVO NA ZAHTJEV

Zahtjev
imaju pravo podnijeti poduzetnici:

1. koji
imaju sjedište, odnosno prebivalište u Republici Hrvatskoj,

2. čiji je stanje zadnje godišnje bilance u
vrijednosti do 30.000.000 kuna, ako su obveznici poreza na dobit, odnosno imaju
dugotrajnu imovinu ako su obveznici poreza na dohodak,

3. koji ostvaruju godišnji prihod do 60.000.000 kuna,

4. koji u posljednjih dvanaest mjeseci imaju u
prosjeku najviše do 250 uposlenih,

5. koji posluju najmanje 24 mjeseca do dana
podnošenja zahtjeva za garanciju,

6. koji nisu iskazali gubitak u poslovanju u zadnjoj
poslovnoj godini prema bilanci per 31.12.

7. čiji žiro-račun nije neprekidno blokiran više od
30 dana (iznimno do 60 dana) u posljednjih 6 mjeseci

8. čiji koeficijent zaduženosti ne prelazi 90%

9. čije ukupne obveze po kreditu u prvoj godini
otplate ne prelaze 20% ukupnih prihoda iz posljednje godine

10. koji nemaju nepodmirenih obveza prema državi

11. koji imaju u cijelosti zatvorenu financijsku
konstrukciju investicije.

3.
VRSTE INVESTICIJA ZA KOJE SE MOŽE DOBITI GARANCIJA

Garancija
se može dobiti za gospodarske investicije koje se financiraju iz kredita koje
su odobrili kreditori za nabavu osnovnih i trajnih obrtnih sredstava, s time da
udio trajnih obrtnih sred­stava ne može biti veći od 30% iznosa kredita.

Pravo
za dobivanje garancije nemaju investicije usmjerene u:

•
kupnju udjela u trgovačkim društvima,

•
investicije u ugostiteljske djelatnosti koje pružaju isklju­čivo ili pretežno
usluge točenja alkoholnih pića,

•
investicije u sredstva javnog priopćavanja.

U ovom
Programu poseban prioritet imaju projekti proizvod­nje i povećanja izvoza.

4.
OPĆI UVJETI GARANCIJE

HAMAG u
sklopu ovoga programa može dati garanciju za kredite u iznosu do 5.000.000 kuna
u visini do 50% dokumentiranih nenaplaćenih potraživanja po glavnici kredita.

Najviša
kamatna stopa za kredite može biti do 7% godišnje. Uprava HAMAG-a je ovlaštena
da, ovisno o uvjetima na tržištu kapitala, određuje najvišu kamatnu stopu za
kredite za koje se može dati garancija. Rok garancije ovisi o ugovorenim
rokovima otplate kredita, a najduže do 60 dana od dospijeća posljednje rate
kredita.

Visina
naknade za dane garancije iznosi 0,95 % od iznosa garancije, naplaćuje se
jednokratno, prije davanja garancije.

5.
ZAHTJEV ZA DOBIVANJE GARANCIJE

Zahtjev
za dobivanje garancije HAMAG-a podnosi se na posebnom obrascu koji se može
dobiti kod kreditora. Obrazac mora biti u cijelosti i točno ispunjen i ovjeren
od strane poduzetnika i kreditora, i dostavljen HAMAG-u isključivo putem
kreditora.

Banka,
odnosno drugi kreditor zahtjevu treba priložiti po jedan primjerak (presliku)
sljedećih dokumenata:

1.
Potvrde o pravnom statusu:

• za
obrtnike: obrtnica ili preslika Rješenja o osnivanju obrta s upisanom
djelatnosti odnosno izdvojenih pogona, Matični karton potpisa u banci za sve žiro
račune (ne starije od 30 dana)

• za
trgovačka društva: rješenje o upisu u sudski registar i sve naknadne izmjene u
registraciji, obavijest o razvrstavanju po granama djelatnosti Državnog zavoda
za statistiku, Kod više osnivača obvezno je dostaviti društveni ugovor. Matični
karton potpisa u banci za sve žiro račune (ne starije od 30 dana)

• za
ostale oblike poduzetništva: dokumentacija koja je zakonom propisana za
obavljanje određene poduzetničke djelatnosti (ne starije od 30 dana)

2. Životopis
poduzetnika i nositelja projekta

3.
Poslovni plan za kredite do visine od 200.000 kuna: investicijski program za
kredite preko 200.000 kuna Poslovni plan odnosno investicijska studija treba
biti izrađena u skladu s propisanom metodologijom Ekonomskog instituta o izradi
investicijskih studija.

4.
Odluka o odobrenju kredita i Mišljenje kreditora o procjeni podnesenog
kreditnog zahtjeva

Izvješće
o podnesenom kreditnom zahtjevu i obrazloženje ključnih čimbenika koji su bili
temelj prijedloga odluke za odobravanje kredita.

5.
Predočenje bilance, računa dobitka i gubitka i bruto bilance za najmanje dvije
godine koje prethode godini u kojoj se traži garancija. Za obrtnike  \_ porezna prijava s rekapitulacijom
ostvarenih primitaka i izdataka i popisom dugotrajne imovine obrta; za ostale
poduzetnike: dokumentacija o poslovanju koja je propisana, a sve za najmanje
dvije godine koje prethode godini u kojoj se traži garancija.

6.
Potvrda nadležne Porezne uprave o nepostojanju duga prema državi

7.
BON-1 i BON-2, ne stariji od 30 dana od dana podnošenja zahtjeva za garanciju.

8.
Specifikaciju ulaganja s predračunima odnosno ponudama za nabavu osnovnih i
obrtnih sredstava.

Kod
građevinskih ulaganja potrebno je priložiti presliku građevinske dozvole, ako
je zakonom predviđena, te troškovnik radova izrađen od ovlaštene osobe

9.
Dokumentacija o izvorima financiranja investicije

HAMAG
je obvezan obraditi zahtjev u roku 7 dana po primitku kompletno zaprimljene
dokumentacije.

U
posebnim kreditnim linijama Uprava HAMAG-a je ovla­štena smanjiti opseg tražene
dokumentacije koja se dostavlja u HAMAG, a koja će se nalaziti kod kreditora.

Zahtjev
podnosi osoba koja je ovlaštena za zastupanje.

U
slučaju dostave nevjerodostojne dokumentacije, garancija se neće odobriti.

Ne
postoji pravna osnova prema kojoj bi se nekome morala odobriti garancija.

6.
INSTRUMENTI OSIGURANJA POVRATA KREDITA

Za
davanje garancije HAMAG ne uvjetuje instrumente osiguranja povrata kredita.

Kreditori
uzimaju od poduzetnika instrumente osiguranja povrata u skladu sa svojom
poslovnom politikom.

7.
NAČIN KORIŠTENJA KREDITA

Sredstva
kredita moraju se izravno doznačiti dobavljačima u skladu s predračunima i
fakturama za robu i usluge iz kreditnog zahtjeva. Kreditor može dio kredita za
obrtna sredstva, a najviše do 20 % iznosa kredita, sukladno poslovnom planu
odnosno investicijskoj studiji, doznačiti na žiroračun korisnika
kredita-poduzetnika.

Veća
gotovinska isplata moguća je uz pismeni pristanak HAMAG-a.

8.
KONTROLA

Kreditor
je obvezan kontrolirati namjensko korištenje kredita i o tome dostaviti
dokumentaciju (računi, otpremnice, uvozna carinska deklaracija, ugovori, izvodi
o izvršenim plaćanjima) u roku od 30 dana od iskorištenja kredita odnosno
završetka investicijskog projekta.

HAMAG je obvezan da u roku od 60 dana od dostave
dokumentacije izvrši namjensku kontrolu korištenja kredita, te da u roku od 15
dana dostavi kreditoru očitovanje o namjenskom korištenju kredita.

U slučaju nenamjenskog korištenja kredita HAMAG ima
pravo opozvati garanciju odnosno umanjiti opseg dane garancije (smanjenje
postotka dane garancije), razmjerno postotku nerealiziranog dijela investicijskog
projekta. HAMAG će uvažiti nerealizirani dio investicijskog projekta ukoliko za
to postoji posebno opravdanje, ili je na vrijeme podnesen zahtjev za izmjenu u
strukturi investicije. Ova odluka donosi se u roku od 15 dana od izvršene
namjenske kontrole korištenja kredita.

Kreditor
je obvezan dostavljati izvješće o stanju obveza po kreditu na dan 30. 6. i
31.12. u roku od 30 dana.

HAMAG
ima pravo uvida u svu dokumentaciju kreditora, koja se odnosi na kredit, kao i
uvid u poslovnu dokumentaciju poduzetnika u njihovim poslovnim prostorijama.
Poduzetnik je obvezan HAMAG-u dostavljati godišnja financijska izvješća, nakon
njihove izrade prema zakonskim rokovima, za cjelokupno vrijeme trajanja
garancije. Poduzetnik je također obvezan o važnim izvanrednim događajima koji
utječu na njegovo poslovanje odmah obavijestiti HAMAG.

9.
PLAĆANJE PO GARANCIJI

U
slučaju neplaćanja obveza po kreditu od strane poduzetnika kreditor podnosi
zahtjev za plaćanje po garanciji uz sljedeću dokumentaciju:

•
obavijest o otkazu kredita poduzetniku

•
dokumentacija o aktiviranju instrumenata osiguranja povrata kredita

•
dokumentaciju o visini nepodmirene obveze poduzetnika na dan otkaza kredita (
knjigovodstvene kartice kredita s prometom i stanjem, obračun kamata (kamatni
list), otplatni plan ažuriran sa ugovorenim promjenama u toku otplate kredita
(važeći u momentu otkaza kredita), ovjereni izvod iz Odluke o kamatama.

Iznos
obveze HAMAG-a utvrđuje se kao iznos nepodmirenih obveza po glavnici i
odobrenog postotka garancije. Odluka o isplati garancije donosi se u roku od 30
dana od kompletiranja dokumentacije, ali ne kasnije od 90 dana od zaprimanja
zahtjeva za plaćanje po garanciji.

Isplata
po garanciji vrši se jednokratno u roku do 30 dana od datuma odluke o isplati
garancije.

10.
ZAVRŠNE ODREDBE

Odnosi
HAMAG-a s poduzetnikom i kreditorom definiraju se zajedničkim Ugovorom, kojim
se reguliraju međusobna prava i obveze u postupku davanja, korištenja i isplate
po garanciji.

Provedbene
akte i tumačenje pojedinih točaka ovog Programa daje Uprava HAMAG-a.

Ovaj
tekst Programa objavljuje se u »Narodnim novinama«.

Rok
trajanja programa je pet godina od objave u »Narodnim novinama«, a po potrebi
se može produžiti.

Klasa:
403-07/04-2/03
Urbroj: 567-20/10-04/02
Zagreb, 18. listopada 2004.

Predsjednik
Upravnog odbora HAMAG-a
**Branko** **Vukeli****ć,** v. r.,
ministar gospodarstva, rada i poduzetništva

\* \* \*

## GARANCIJSKI PROGRAM

## »POLJOPRIVREDA«

1.
CILJ PROGRAMA

Cilj
programa je poticanje razvoja poduzetništva i novih proizvodnih sustava u
poljoprivredi. Poduzetnici u smislu ovog Programa su:

•
poljoprivredna gospodarstva

•
trgovačka društva

•
obrtnici

•
zadruge.

Hrvatska
agencija za malo gospodarstvo (u daljnjem tekstu HAMAG) u okviru ovog Programa
daje garancije za kredite koje su banke i druge pravne osobe ( u daljnjem
tekstu »kreditori«) odobrili poduzetnicima.

2.
PRAVO NA ZAHTJEV

U
okviru ovog Programa poduzetnici mogu biti:

• poduzetnici – početnici

• poduzetnici koji već obavljaju djelatnost.

Pravo podnošenja zahtjeva za dobivanje garancije
imaju poduzetnici:

1. koji imaju sjedište, odnosno prebivalište u
Republici Hrvatskoj,

2. koji su se do sada bavili poljoprivrednom
proizvodnjom ili imaju odgovarajuću stručnu spremu

3. koji posjeduju poljoprivredno zemljište odnosno
imaju ugovor o zakupu odnosno koncesiji poljoprivrednog zemljišta

4. koji imaju u cijelosti zatvorenu financijsku
konstrukciju investicije

a za poduzetnike koji već posluju, osim
poljoprivrednih gospodarstava, uz navedene, moraju biti ispunjeni i sljedeći
uvjeti:

5. čije je stanje zadnje godišnje bilance u
vrijednosti do 30.000.000 kuna, ako su obveznici poreza na dobit, odnosno imaju
dugotrajnu imovinu ako su obveznici poreza na dohodak,

6. koji ostvaruju godišnji prihod do 60.000.000 kuna,

7. koji u posljednjih dvanaest mjeseci imaju u prosjeku
najviše do 250 uposlenih

8. koji nisu iskazali gubitak u poslovanju u zadnjoj
bilanci

9. čiji žiroračun nije neprekidno blokiran više od 30
dana (iznimno do 60 dana) u posljednjih 6 mjeseci

10. koji nemaju nepodmirenih obveza prema državi.

3.
VRSTE INVESTICIJA ZA KOJE SE MOŽE DOBITI GARANCIJA

Garancija
se može dobiti isključivo za gospodarske investicije koje se financiraju iz
kredita koje su odobrili kreditori.

Gospodarska investicija za koju se može dati
garancija je nabava dugotrajne imovine:

• osnovnog stada

• dugogodišnjih nasada

• opreme

• izgradnja, dogradnja i preuređenje gospodarskih objekata

• kupnja poljoprivrednog zemljišta

i trajnih obrtnih sredstava,
s tim da udio trajnih obrtnih sredstava koja se mogu financirati iz kredita ne
smije prelaziti 30% iznosa kredita.

U ovom Programu prednost pri dobivanju kredita imati
će poduzetnici koji imaju stručno zvanje stečeno tijekom školovanja i
poduzetnici koji su se spremni stručno usavršavati.

4.
OPĆI UVJETI GARANCIJE

HAMAG u
sklopu ovoga programa može dati garanciju za kredite u iznosu do 3.500.000 kuna
u visini 50% dokumentiranih nenaplaćenih potraživanja po glavnici kredita.

Najviša
kamatna stopa za kredite može biti do 7% godišnje. Uprava HAMAG-a je ovlaštena
da, ovisno o uvjetima na tržištu kapitala, određuje najvišu kamatnu stopu za
kredite za koje se može dati garancija. Rok garancije ovisi o ugovorenim
rokovima otplate kredita, a najduže do 60 dana od dospijeća posljednje rate
kredita.

Visina
naknade za dane garancije iznosi 0,95% od iznosa garancije, naplaćuje se
jednokratno, prije davanja garancije.

5.
ZAHTJEV ZA DOBIVANJE GARANCIJE

Zahtjev
za dobivanje garancije HAMAG-a podnosi se na posebnom obrascu koji se nalazi
kod kreditora. Obrazac mora biti u potpunosti i točno ispunjen i ovjeren od
strane poduzetnika i kreditora i dostavljen HAMAG-u isključivo putem kreditora
koji dodjeljuje kredit.

Banka,
odnosno drugi kreditor zahtjevu treba priložiti po jedan primjerak (presliku)
sljedećih dokumenata:

1.
Potvrde o pravnom statusu:

• za
poljoprivredna gospodarstva: preslika osobne iskaznice, rješenje o upisu u
registar poljoprivrednih gospodarstava

• za
obrtnike: preslika Rješenja o osnivanju obrta s upisanom djelatnosti odnosno
izdvojenih pogona/obrtnica, preslika matič­nog kartona potpisa u banci za sve žiroračune
(ne starije od 30 dana)

• za
trgovačka društva: rješenje o upisu u sudski registar i sve naknadne izmjene u
registraciji, obavijest o razvrstavanju po granama djelatnosti Državnog zavoda
za statistiku. Kod više osnivača obvezno je dostaviti Ugovor o osnivanju.
Preslika matičnog kartona potpisa u banci za sve žiroračune (ne starije od 30
dana)

• za
ostale oblike poduzetništva: dokumentacija koja je zakonom propisana za
obavljanje određene poduzetničke djelatnosti.

2. Životopis
poduzetnika i nositelja projekta

3.
Dokaz o stručnom znanju poduzetnika

4.
Izvod iz katastra o posjedovanju poljoprivrednog zemljišta ili ugovor o zakupu
odnosno o koncesiji za poljoprivredno zemljište

5.
Pozitivnu ocjenu Hrvatskog zavoda za poljoprivredno-savjetodavnu službu odnosno
druge ovlaštene stručne službe od strane Ministarstva poljoprivrede, šumarstva
i vodnog gospodarstva

6. Potvrda nadležne Porezne uprave o nepostojanju
duga prema državi

7. Dokumentacija o izvorima financiranja investicije

8. BON-1 i Bon-2, ne stariji od 30 dana od dana
podnošenja zahtjeva za garanciju

9. Predočenje bilance, računa dobitka i gubitka i
bruto bilance za najmanje dvije godine koje prethode godini u kojoj se traži
garancija. Za obrtnike – porezna prijava s rekapitulacijom ostvarenih primitaka
i izdataka i popisom dugotrajne imovine obrta; za ostale poduzetnike: dokumentacija
o poslovanju koja je propisana, a sve za najmanje dvije godine koje prethode
godini u kojoj se traži garancija

10.
Poslovni plan za kredite do visine od 200.000 kuna: investicijski program za
kredite preko 200.000 kuna. Poslovni plan odnosno investicijska studija treba
biti izrađena u skladu s propisanom metodologijom Ekonomskog instituta o izradi
investicij­skih studija

11.
Odluka o odobrenju kredita i Mišljenje kreditora o procjeni podnesenog
kreditnog zahtjeva Izvješće o podnesenom kreditnom zahtjevu i obrazloženje
ključnih čimbenika koji su bili temelj prijedloga odluke za odobravanje kredita

12.
Specifikaciju ulaganja s predračunima za nabavu osnovnih i obrtnih sredstava.
Kod građevinskih ulaganja potrebno je priložiti presliku građevinske dozvole,
ako je zakonom predvi­đena, te troškovnik radova izrađen od ovlaštene osobe

13.
Prijedlozi ugovora o poslovnoj suradnji odnosno otkupu poljoprivrednih
proizvoda HAMAG je obvezan obraditi zahtjev u roku 7 dana po primitku kompletno
zaprimljene dokumentacije.

U
posebnim kreditnim linijama Uprava HAMAG-a je ovlaštena smanjiti opseg tražene
dokumentacije koja se dostavlja u HAMAG, a koja će se nalaziti kod kreditora.

Zahtjev
podnosi osoba koja je ovlaštena za zastupanje.

U
slučaju dostave nevjerodostojne dokumentacije, garancija se neće odobriti.

Ne
postoji pravna osnova prema kojoj bi se nekome morala odobriti garancija.

6.
INSTRUMENTI OSIGURANJA POVRATA KREDITA

Za
davanje garancije HAMAG ne uvjetuje instrumente osiguranja povrata kredita.

Kreditori
uzimaju od poduzetnika instrumente osiguranja povrata u skladu sa svojom
poslovnom politikom.

7.
NAČIN KORIŠTENJA KREDITA

Sredstva
kredita moraju se izravno doznačiti dobavljačima u skladu s predračunima i
fakturama za robu i usluge iz kreditnog zahtjeva. Kreditor može dio kredita za
obrtna sredstva, a najviše do 30 % iznosa kredita, sukladno poslovnom planu
odnosno investicijskoj studiji, doznačiti na žiro-račun korisnika
kredita-poduzetnika.

8.
KONTROLA

Kreditor
je obvezan kontrolirati namjensko korištenje kredita i o tome dostaviti
dokumentaciju (računi, otpremnice, uvozna carinska deklaracija, ugovori, izvodi
o izvršenim plaćanjima) u roku od 30 dana od iskorištenja kredita odnosno
završetka investicijskog projekta.

HAMAG
je obvezan da u roku od 60 dana od dostave dokumentacije izvrši namjensku
kontrolu korištenja kredita, te da u roku od 15 dana dostavi kreditoru
očitovanje o namjenskom korištenju kredita.

U slučaju nenamjenskog korištenja kredita HAMAG ima
pravo opozvati garanciju odnosno umanjiti opseg dane garancije (smanjenje
postotka dane garancije), razmjerno postotku nerealiziranog dijela
investicijskog projekta. HAMAG će uvažiti nerealizirani dio investicijskog
projekta ukoliko za to postoji posebno opravdanje, ili je na vrijeme podnesen
zahtjev za izmjenu u strukturi investicije. Ova odluka donosi se u roku od 15
dana od izvršene namjenske kontrole korištenja kredita.

Kreditor je obvezan dostavljati izvješće o stanju
obveza po kreditu na dan 30. 6. i 31. 12. u roku od 30 dana.

HAMAG ima pravo uvida u svu dokumentaciju kreditora,
koja se odnosi na kredit, kao i uvid u poslovnu dokumentaciju poduzetnika u
njihovim poslovnim prostorijama. Poduzetnik je obvezan HAMAG-u dostavljati
godišnja financijska izvješća, nakon njihove izrade prema zakonskim rokovima,
za cjelokupno vrijeme trajanja garancije. Poduzetnik je također obvezan o važnim
izvanrednim događajima koji utječu na njegovo poslovanje odmah obavijestiti
HAMAG.

9.
PLAĆANJE PO GARANCIJI

U
slučaju neplaćanja obveza po kreditu od strane poduzetnika kreditor podnosi
zahtjev za plaćanje po garanciji uz sljedeću dokumentaciju:

• obavijest o otkazu kredita poduzetniku

• dokumentacija o aktiviranju instrumenata osiguranja
povrata kredita

• dokumentaciju o visini nepodmirene obveze
poduzetnika na dan otkaza kredita (knjigovodstvene kartice kredita s prometom i
stanjem, obračun kamata (kamatni list), otplatni plan ažuriran sa ugovorenim
promjenama u toku otplate kredita (važeći u momentu otkaza kredita), ovjereni
izvod iz Odluke o kamatama

Iznos obveze HAMAG-a utvrđuje se kao iznos
nepodmirenih obveza po glavnici i odobrenog postotka garancije. Odluka o
isplati garancije donosi se u roku od 30 dana od kompletiranja dokumentacije,
ali ne kasnije od 90 dana od zaprimanja zahtjeva za plaćanje po garanciji.

Isplata po garanciji vrši se jednokratno u roku do 30
dana od datuma odluke o isplati garancije.

10.
ZAVRŠNE ODREDBE

Odnosi
HAMAG-a s poduzetnikom i kreditorom definiraju se zajedničkim Ugovorom, kojim
se reguliraju međusobna prava i obveze u postupku davanja, korištenja i isplate
po garanciji.

Provedbene
akte i tumačenje pojedinih točaka ovog Programa daje Uprava HAMAG-a.

Ovaj
tekst Programa objavljuje se u »Narodnim novinama«.

Rok
trajanja programa je pet godina od objave u »Narodnim novinama«, a po potrebi
se može produžiti.

Klasa:
403-07/04-2/01

Urbroj:
567-20/10-04-02

Zagreb,
18. 10. 2004.

Predsjednik
Upravnog odbora HAMAG-a
**Branko** **Vukeli****ć,** v. r.,
ministar gospodarstva, rada i poduzetništva

\* \* \*

## GARANCIJSKI PROGRAM

## »OBRTNI KAPITAL«

1.
CILJ PROGRAMA

Cilj programa
je poticanje razvoja poduzetnika \_ trgovačkih društava i drugih pravnih osoba,
obrtnika koji samostalno i trajno obavljaju gospodarsku djelatnost, zadruga i
drugih fizičkih osoba koje ostvaruju dohodak od obavljanja samostalnih
djelatnosti \_ slobodnih zanimanja, sukladno važećim propisima (u daljnjem
tekstu: poduzetnici), davanjem garancija za kredite za obrtni kapital.

Hrvatska
agencija za malo gospodarstvo (u daljnjem tekstu: HAMAG) u okviru ovog Programa
daje garancije za kredite koje su banke i druge pravne osobe (kreditori)
odobrile poduzetnicima.

2.
PRAVO NA ZAHTJEV

Pravo
podnošenja zahtjeva za dobivanje garancije imaju poduzetnici:

1. koji
imaju sjedište, odnosno prebivalište u Republici Hrvatskoj,

2. čije je stanje zadnje godišnje bilance u vrijednosti
do 30.000.000 kuna, ako su obveznici poreza na dobit, odnosno imaju dugotrajnu
imovinu ako su obveznici poreza na dohodak,

3. koji ostvaruju godišnji prihod do 60.000.000 kuna,

4. koji u posljednjih dvanaest mjeseci imaju u
prosjeku najviše do 250 uposlenih

5. koji posluju najmanje dvije posljednje godine i
nisu iskazali gubitak u poslovanju u zadnjoj bilanci

6. čiji žiro-račun nije neprekidno blokiran više od
30 dana (iznimno do 60 dana) u posljednjih 6 mjeseci

7. čiji koeficijent zaduženosti ne prelazi 80%,

8. čije ukupne obveze po kreditu u prvoj godini
otplate ne prelaze 10% ukupnih prihoda iz posljednje godine

9. koji nemaju nepodmirenih obveza prema državi.

3.
VRSTE INVESTICIJA ZA KOJE SE MOŽE DOBITI GARANCIJA

Garancija
se može dobiti isključivo za dugoročne kredite za trajna obrtna sredstva koji
se financiraju iz kredita koje su odobrili kreditori.

Kreditna
sredstva mogu se koristiti za:

•
kreditiranje obrtnih sredstava

•
refinanciranje postojećih kratkoročnih kredita za obrtna sredstva.

U ovom
Programu prioritet imaju proizvodni projekti i projekti koji osiguravaju višu
razinu zapošljavanja i povećanje izvoza.

4.
OPĆI UVJETI ZA GARANCIJE

HAMAG u
sklopu ovoga programa može dati garanciju za kredite u iznosu do 3.000.000 kuna
u visini do 40% dokumentiranih nenaplaćenih potraživanja po glavnici kredita.

Najviša
kamatna stopa za kredite može biti do 9% godišnje. Uprava HAMAG-a je ovlaštena
da, ovisno o uvjetima na tržištu kapitala, određuje najvišu kamatnu stopu za
kredite za koje se može dati garancija. Rok garancije ovisi o ugovorenim
rokovima otplate kredita, a najduže do 60 dana od dospijeća posljednje rate kredita.

Visina
naknade za dane garancije iznosi 0,95 % od iznosa garancije, naplaćuje se
jednokratno, prije davanja garancije.

5.
ZAHTJEV ZA DOBIVANJE GARANCIJE

Zahtjev
za dobivanje garancije HAMAG-a podnosi se na posebnom obrascu koji se nalazi
kod kreditora. Obrazac mora biti u potpunosti i točno ispunjen i ovjeren od
strane poduzetnika i kreditora i dostavljen HAMAG-u isključivo putem kreditora
koji dodjeljuje kredit.

Banka,
odnosno drugi kreditor zahtjevu treba priložiti po jedan primjerak (presliku)
sljedećih dokumenata:

1.
Potvrde o pravnom statusu:

• za
obrtnike: preslika Rješenja o osnivanju obrta s upisanom djelatnosti odnosno
izdvojenih pogona/obrtnica, preslika matič­nog kartona potpisa u banci za sve žiro-račune
(ne starije od 30 dana)

• za
trgovačka društva: rješenje o upisu u sudski registar i sve naknadne izmjene u
registraciji, obavijest o razvrstavanju po granama djelatnosti Državnog zavoda
za statistiku. Kod više osnivača obvezno je dostaviti Ugovor o osnivanju i
preslika matičnog kartona potpisa u banci za sve žiroračune (ne starije od 30
dana)

• za
ostale oblike poduzetništva: dokumentacija koja je zakonom propisana za
obavljanje određene poduzetničke djelatnosti.

2. Životopis
poduzetnika i nositelja projekta

3.
Potvrda nadležne Porezne uprave o nepostojanju duga prema državi

4.
BON-1 i BON-2, ne stariji od 30 dana od dana podnošenja zahtjeva za garanciju

5.
Predočenje bilance, računa dobitka i gubitka i bruto bilance za najmanje dvije
godine koje prethode godini u kojoj se traži garancija. Za obrtnike – porezna
prijava s rekapitulacijom ostvarenih primitaka i izdataka i popisom dugotrajne
imovine obrta; za ostale poduzetnike: dokumentacija o poslovanju koja je
propisana, a sve za najmanje dvije godine koje prethode godini u kojoj se traži
garancija

6.
Razvojni program koji sadrži:

• izračun potrebnog obrtnog kapitala

• ocjenu tržišno-ekonomske opravdanosti iz koje je
vidljivo buduće uspješno poslovanje poduzetnika

7. Odluka o odobrenju kredita i Mišljenje kreditora o
procjeni podnesenog kreditnog zahtjeva, Izvješće o podnesenom kreditnom zahtjevu
i obrazloženje ključnih čimbenika koji su bili temelj prijedloga odluke za
odobravanje kredita.

8. Specifikaciju ulaganja kreditnih sredstava za
nabavu obrtnih sredstava odnosno ugovori o kratkoročnim kreditima koji se
reprogramiraju

HAMAG je obvezan obraditi zahtjev u roku 7 dana po
primit­ku kompletno zaprimljene dokumentacije.

U posebnim kreditnim linijama Uprava HAMAG-a je
ovlaštena smanjiti opseg tražene dokumentacije koja se dostavlja u HAMAG, a
koja će se nalaziti kod kreditora.

Zahtjev podnosi osoba koja je ovlaštena za
zastupanje.

U slučaju dostave nevjerodostojne dokumentacije,
garancija se neće odobriti.

Ne
postoji pravna osnova prema kojoj bi se nekome morala odobriti garancija.

6.
INSTRUMENTI OSIGURANJA POVRATA KREDITA

Za
davanje garancije HAMAG ne uvjetuje instrumente osiguranja povrata kredita.

Kreditori
uzimaju od poduzetnika instrumente osiguranja povrata u skladu sa svojom
poslovnom politikom.

7.
NAČIN KORIŠTENJA KREDITA

Sredstva
kredita moraju se izravno doznačiti dobavljačima u skladu s predračunima i
fakturama za robu i usluge iz kreditnog zahtjeva. Kreditor može dio kredita za
obrtna sredstva, a najviše do 30 % iznosa kredita, sukladno poslovnom planu
odnosno investicijskoj studiji, doznačiti na žiroračun korisnika kredita-poduzetnika.

Veća
gotovinska isplata moguća je uz pismeni pristanak HAMAG-a.

8.
KONTROLA

Kreditor
je obvezan kontrolirati namjensko korištenje kredita i o tome dostaviti
dokumentaciju (računi, otpremnice, uvozna carinska deklaracija, ugovori, izvodi
o izvršenim plaćanjima) u roku od 30 dana od iskorištenja kredita odnosno
završetka investicijskog projekta.

HAMAG
je obvezan da u roku od 60 dana od dostave dokumentacije izvrši namjensku
kontrolu korištenja kredita, te da u roku od 15 dana dostavi kreditoru očitovanje
o namjenskom korištenju kredita.

U
slučaju nenamjenskog korištenja kredita HAMAG ima pravo opozvati garanciju
odnosno umanjiti opseg dane garancije (smanjenje postotka dane garancije),
razmjerno postotku nerealiziranog dijela investicijskog projekta. HAMAG će uvažiti
nerealizirani dio investicijskog projekta ukoliko za to postoji posebno
opravdanje, ili je na vrijeme podnesen zahtjev za izmjenu u strukturi
investicije.

Ova
odluka donosi se u roku od 15 dana od izvršene namjenske kontrole korištenja
kredita.

Kreditor
je obvezan dostavljati izvješće o stanju obveza po kreditu na dan 30. 6. i 31.
12. u roku od 30 dana.

HAMAG
ima pravo uvida u svu dokumentaciju kreditora, koja se odnosi na kredit, kao i
uvid u poslovnu dokumentaciju poduzetnika u njihovim poslovnim prostorijama.
Poduzetnik je obvezan HAMAG-u dostavljati godišnja financijska izvješća, nakon
njihove izrade prema zakonskim rokovima, za cjelokupno vrijeme trajanja
garancije. Poduzetnik je također obvezan o važnim izvanrednim događajima koji
utječu na njegovo poslovanje odmah obavijestiti HAMAG.

9.
PLAĆANJE PO GARANCIJI

U
slučaju neplaćanja obveza po kreditu od strane poduzetnika kreditor podnosi
zahtjev za plaćanje po garanciji uz sljedeću dokumentaciju:

•
obavijest o otkazu kredita poduzetniku

•
dokumentacija o aktiviranju instrumenata osiguranja povrata kredita

• dokumentaciju o visini nepodmirene obveze
poduzetnika na dan otkaza kredita (knjigovodstvene kartice kredita s prometom i
stanjem, obračun kamata (kamatni list), otplatni plan ažuriran sa ugovorenim
promjenama u toku otplate kredita (važeći u momentu otkaza kredita), ovjereni
izvod iz Odluke o kamatama

Iznos obveze HAMAG-a utvrđuje se kao iznos
nepodmirenih obveza po glavnici i odobrenog postotka garancije. Odluka o
isplati garancije donosi se u roku od 30 dana od kompletiranja dokumentacije,
ali ne kasnije od 90 dana od zaprimanja zahtjeva za plaćanje po garanciji.

Isplata po garanciji vrši se jednokratno u roku do 30
dana od datuma odluke o isplati garancije.

10.
ZAVRŠNE ODREDBE

Odnosi HAMAG-a
s poduzetnikom i kreditorom definiraju se zajedničkim Ugovorom, kojim se
reguliraju međusobna prava i obveze u postupku davanja, korištenja i isplate po
garanciji.

Provedbene
akte i tumačenje pojedinih točaka ovog Programa daje Uprava HAMAG-a. Ovaj tekst
Programa objavljuje se u »Narodnim novinama«.

Rok
trajanja programa je pet godina od objave u »Narodnim novinama«, a po potrebi
se može produžiti.

Klasa:
403-07/04-2/05

Urbroj: 567-20/10-04-02

Zagreb,
18. listopada 2004.

Predsjednik
Upravnog odbora HAMAG-a
**Branko** **Vukeli****ć,** v. r.,
ministar gospodarstva, rada i poduzetništva

Odluka, NN 182/2004-3145
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)